**Kontakt pre médiá:**

Juraj Redeky

TAKTIQ COMMUNICATIONS s.r.o.

+421 911 478 280

[juraj.redeky@taktiq.com](mailto:juraj.redeky@taktiq.com?subject=TS%20-%20Logitech%20G%20-%20)

**Vitajte v novej dobe hrania   
s Aurora Collection od Logitech G**

*Spoločnosť Logitech G uvádza na trh novú kolekciu, ktorá podporuje inkluzivitu   
a všetkým umožňuje hrať tak, ako ich to baví*

**Bratislava – 26. júla 2022 –** Spoločnosť Logitech G dnes predstavila Aurora Collection – novú kolekciu obsahujúcu [bezdrôtový hráčsky headset G735](https://www.logitechg.com/g735-wireless-bluetooth-headset), [bezdrôtovú hráčsku klávesnicu G715](https://www.logitechg.com/g715-tkl-mechanical-wireless-keyboard), [hráčsku klávesnicu G713](https://www.logitechg.com/g713-tkl-mechanical-gaming-keyboard), [bezdrôtovú hráčsku myš G705](https://www.logitechg.com/g705-wireless-gaming-mouse) a [osem používateľských doplnkov](https://www.logitechg.com/cs-cz/aurora-collection-accessories.html). Nová kolekcia bola navrhnutá tak, aby bola genderovo inkluzívna, riešila potreby a priania žien-hráčiek a zároveň oslovila všetkých, čo hľadajú hravý dizajn a nevšedné zážitky.

Aurora Collection má osobitú estetiku, dizajnový jazyk a podporuje aj personalizáciu prostredníctvom používateľských doplnkov a farebných verzií. Prináša tiež pokročilé herné technológie Logitech G, ako sú veľmi rýchly bezdrôtový prenos LIGHTSPEED a hlasové filtre Blue VO!CE. Výsledkom je kolekcia príslušenstva, ktorá povzbudzuje všetkých hráčov, aby sa nebáli byť sami sebou, a zároveň im poskytuje pokročilý set funkcií, ktoré od produktov tohto typu očakávajú.

„Veľká časť herného priemyslu uviazla v mentalite *„jedno riešenie pre všetkých“*. To ale nezodpovedá širokej škále používateľov, ktorí chcú ukázať, kým naozaj sú, hrajú hry hlavne pre zábavu, a rozhodne to nenapĺňalo ani záväzok spoločnosti Logitech ponúkať také riešenia, z ktorých si bude môcť vybrať každý podľa svojich preferencií. Keď sme sa pozreli na naše hráčske produkty, uvedomili sme si, že by sme mohli urobiť viac,“ povedal Ujesh Desai, viceprezident a generálny riaditeľ spoločnosti Logitech G. „Aurora Collections sme vytvorili ako rodovo inkluzívnu kolekciu zameranú na pohodlie, atraktívnosť a hravosť, aby sme umožniť zažiť radosť z hry každému záujemcovi.“

Aurora Collection bola koncipovaná na základe spätnej väzby od žien naprieč hernou komunitou a realizovaná tímom zloženým prevažne z líderiek v oblasti inovácií, dizajnu, inžinierstva a marketingu v spoločnosti Logitech. Cieľom bolo splniť herné priania a potreby doposiaľ nedostatočne zastúpeného hráčskeho segmentu a pripraviť tým cestu pre budúcnosť hrania, kde bude mať táto skupina oveľa väčší podiel. Proces navrhovania sa riadil nasledujúcimi tromi princípmi:

* **Pohodlie**: Vo fáze návrhu dbal tím na to, aby boli zohľadnené veci ako dlhšie sú vlasy, okuliare, náušnice a menšia veľkosť rúk. Týmto prispôsobením to ale ani zďaleka nekončí. Tím uprednostnil výrobky, ktoré nielen dobre fungujú, ale aj dobre vyzerajú, čo prispieva k predĺženiu doby hrania, a skúmal rôzne materiály a povrchové úpravy, ktoré sú ľahké a na dotyk príjemné.
* **Atraktívnosť:** V rámci riešenia atraktívnosti sa tím odpútal od typických ostrých hrán, farebných kombinácií s prevažujúcou čiernou farbou a príliš agresívneho dizajnu, a vytvoril prívetivejšie vybavenie s jemnejšími odtieňmi, priesvitnými materiálmi a prednastaveným upokojujúcim osvetlením.
* **Hravosť:** Aurora Collection podporuje možnosť sebaprezentácie. Produkty sa dodávajú v základnej bielej farbe (White Mist) s možnosťou prispôsobenia pomocou ružových (Pink Dawn) a zelených (Green Flash) doplnkov. Hráči taktiež môžu ukázať svoju kreatívnu stránku vďaka tisícom nastaviteľných kombinácií osvetlenia, ktoré sú k dispozícii pomocou aplikácie G HUB, vrátane charakteristického osvetlenia pre Aurora Collection, ktoré sme nazvali Play Moods.

„Naša snaha vytvoriť rodovo inkluzívnu kolekciu hráčskeho vybavenia pre nás bola výzvou, aby sme sa zbavili stereotypov a položili si niekoľko naozaj zásadných otázok ohľadom našej náklonnosti k hraniu,“ povedala Tiffany Beersová, vedúca oddelenia herných inovácií v spoločnosti Logitech G. „Rozhodnutím zamerať návrh najmä na ženy-hráčky sme dosiahli nielen tento cieľ, ale vytvorili sme kolekciu, ktorá, ako dúfame, zaujme ešte väčší okruh hráčov a umožní im prekonať doterajšie rodové aj iné prekážky. Z kolekcie Aurora máme veľkú radosť a veríme, že naplní svoj potenciál.“

Aurora Collection obsahuje nasledujúce vybavenie:

* **Bezdrôtový headset G735** – Vďaka povrchovej úprave White Mist, éterickému RGB podsvieteniu a zmiešavaniu zvuku z dvoch zdrojov priamo v slúchadlách (dual-audio mixing) je G735 všestrannou voľbou pre každého hráča. G735 je prvý headset Logitech G s novými funkciami technológie Blue VO!CE, ktorá umožňuje upravovať hlas hráča a uložiť preferované nastavenie zvuku v aplikácii G HUB aj priamo v headsete. Bezdrôtový headset G735 taktiež zvyšuje pohodlie všetkých hráčov vrátane tých s menšou veľkosťou hlavy. Hráči môžu prežívať dlhé a príjemné herné seansy aj vďaka viac ako 56 hodinovej výdrži batérie (bez podsvietenia) a neobmedzujúcemu bezdrôtovému pripojeniu cez Bluetooth alebo pomocou oceňovanej technológie Logitech G LIGHTSPEED.
* **Mechanické herné klávesnice G715 a G713** – Bezdrôtová hráčska klávesnica G715 a hráčska klávesnica G713 majú mechanické klávesy s rýchlou odozvou, takže hráčom nič neprekáža v prezentácii vlastného herného štýlu. Kompaktná veľkosť bez numerického bloku umožňuje, aby ste si ich vzali kamkoľvek so sebou, a nastaviteľná výška zabezpečí pohodlné používanie po celý deň. Vďaka dobíjacej batérii, ktorá zaistí 25 hodín nepretržitého hrania s bezdrôtovým pripojením cez LIGHTSPEED alebo Bluetooth, si môžete užívať maximum zábavy. Obe klávesnice sú dodávané s pohodlnou opierkou dlaní Cloud-Soft.
* **Bezdrôtová herná myš G705** – Bezdrôtová herná myš G705 má kompaktný tvar vhodný pre menšie ruky a je vybavená pokročilou hráčskou technológiou. Váži iba 85 gramov a je navrhnutá pre dlhodobé pohodlie a špičkový výkon. Vďaka hernému senzoru, mimoriadne rýchlemu bezdrôtovému pripojeniu LIGHTSPEED, pripojeniu Bluetooth a ľahko ovládateľnému tlačidlu pre prepínanie rozlíšenia majú hráči šancu predviesť svoj najlepší výkon.
* **Príslušenstvo** – Vylepšite si kolekciu herného vybavenia pomocou ôsmich nových doplnkov pre vyjadrenie vašej momentálnej nálady, napríklad opierky dlaní v tvare mráčika, prívesku na kábel alebo puzdra v tvare srdca. Medzi ďalšie doplnky na prispôsobenie individuálneho štýlu patria náušníky a mikrofón s držiakom, kryty pre klávesnice G713 a G715, sťahovák kláves a kefka na klávesy, alebo farebná podložka pod myš.

Ako doplnok k Aurora Collection budú môcť hráči pozdvihnúť úroveň svojich herných streamov pomocou špeciálnej edície prémiového [USB mikrofónu Blue Yeti](http://bluemic.com/yeti-aurora), ktorý bude k dispozícii v dvoch nových farebných verziách, Pink Dawn a White Mist. Súčasťou dodávky týchto mikrofónov budú aj exkluzívne [prekrytia a motívy streamov](https://streamlabs.com/cs-cz/themes) pre Aurora Collection [od Streamlabs](https://streamlabs.com/cs-cz/themes), ktoré streamerom umožnia „vystajlovať“ ich streamy pre Twitch, YouTube alebo Facebook. Yeti podporuje aj [softvér Blue VO!CE](https://www.logitechg.com/cs-cz/innovation/blue-voice-technology.html) so zábavnými hlasovými efektmi, napríklad DJ Robot alebo Helium Chipmunk, štúdiovými nástrojmi, ako sú ekvalizér, limiter alebo filter na potlačenie šumu NVIDIA Broadcast Noise Removal a HD zvukovými vzorkami. Blue VO!CE je dostupný pod [Logitech G HUB](https://www.logitechg.com/cs-cz/innovation/g-hub.html).

Rovnako ako naše všetky herné produkty je aj celá kolekcia Aurora certifikovaná ako uhlíkovo neutrálna, čo znamená, že financujeme kvalitné certifikované projekty uhlíkovej kompenzácie, ktoré znižujú uhlíkový dopad výrobku na nulu. Výrobky obsahujú postkonzumný recyklovaný materiál a papierové obaly pochádzajú z lesov s certifikáciou FSCTM. Kúpou týchto herných výrobkov prispievate svojim dielom k podpore zodpovedného hospodárenia so svetovými lesmi. Ďalšie informácie o našom úsilí o udržateľnosť nájdete na našich [webových stránkach](https://www.logitech.com/cs-cz/sustainability.html).

**Cena a dostupnosť**

Produkty tejto kolekcie sú k dispozícii na webových stránkach [LogitechG.com](https://www.logitechg.com/cs-cz/) a u lokálnych predajcov. Odporúčaná maloobchodná cena headsetu Logitech G735 je 229€. U herných klávesníc bez numerického bloku je odporúčaná maloobchodná cena 169€ za Logitech G713 a 199€ za Logitech G715 (klávesnica bude k dispozícii   
od 9. augusta exkluzívne v Alze). Špeciálna edícia USB mikrofónu Blue Yeti pre Aurora Collection má odporúčanú maloobchodnú cenu 139€ a v SR bude k dispozícii iba v Alze. Odporúčaná maloobchodná cena myši Logitech G705 je 99,99€. Doplnkové príslušenstvo pre túto kolekciu je k dispozícii na <https://www.logitechg.com/cs-cz/>. Pre získanie ďalších informácií navštívte náš web, blog alebo nás kontaktujte cez [@LogitechG](https://twitter.com/LogitechG).

###

**O značke Logitech G**

Logitech G, značka spoločnosti Logitech International, je celosvetovo popredný výrobca hráčskych zariadení pre PC a konzoly. Prináša všetkým hráčom špičkové klávesnice, myši, podložky, headsety a ovládače simulátorov, napríklad volanty a letecké páky, s inovatívnym dizajnom a pokročilými technológiami. Medzi značky spoločnosti Logitech patria [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International so sídlom v Lausanne bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Viac informácií o spoločnosti Logitech G môžete získať na webových stránkach [www.LogitechG.com](http://www.logitechg.com/), [firemnom blogu](http://cts.businesswire.com/ct/CT?id=smartlink&url=http%3A%2F%2Fblog.logitech.com%2F&esheet=51137736&newsitemid=20150708005372&lan=en-US&anchor=company%C2%A0blog&index=7&md5=99dd718c7c2f1ec129bea955df72977f) alebo [@LogitechG](https://twitter.com/LogitechG).

Logitech a ďalšie značky Logitech sú ochranné známky alebo registrované ochranné známky spoločnosti Logitech Europe S.A. a/alebo jej pridružených spoločností v Spojených štátoch a ďalších krajinách. Všetky ostatné ochranné známky sú majetkom príslušných vlastníkov. Viac informácií o spoločnosti Logitech a jej produktoch môžete získať na webových stránkach spoločnosti na adrese [www.logitech.com](http://cts.businesswire.com/ct/CT?id=smartlink&url=http%3A%2F%2Fwww.logitech.com&esheet=51739948&newsitemid=20180108006876&lan=en-US&anchor=www.logitech.com&index=10&md5=d088f386496b7af38236e741face445d).

(LOGIIR)